Dansk Industri er i øjeblikket i gang med et eksportfremstød i Sydkorea, hvor blandt andre Dronningen er på officielt statsbesøg. Eksportfremstødet benyttede Aalborg Universitet til tirsdag at lave en aftale med et universitet i Sydkorea. Aftale blev underskrevet af dekan Lars Døvling Andersen, der venter at mellem 10 og 50 studerende hvert år udveksles. Det skriver Dagbladet Børsen onsdag. Aftalen er en af de vigtigste, som universitetet i Aalborg har indgået, fordi netop mobilkommunikationen er en af uddannelsesinstitutionens spidskompetencer.

Opsummering:
Det er ikke kun Dronningen, som for tiden er på tur i Sydkorea. Det er AAU også - tirsdag indgik de en aftale med et sydkoreansk universitet om mobilkommunikation